Norwegian Manchester Triage Group. NMTG

SOMMERHILSEN 2018

Sommeren er godt i gang, det nærmer seg ferietid og det er på tide med en oppsummering av NMTG året så langt.

Først og fremst vil vi ønske Tønsberg legevakt og Drangedal og Kragerø interkommunale legevakt velkommen til NMTG. NMTG er en stadig voksende organisasjon og vi vet at flere legevakter er på vei inn ila høsten

Det nye året startet med grunnkurs og instruktørkurs i februar på Ullevål sykehus.

Det var god og aktiv deltakelse av både av gamle og nye medlemmer.

Årsmøtet 2018 ble holdt på Aker sykehus i april. Vi var heldige å få tre flotte og

MTS-relaterte faglige innlegg innen temaene: rus, nevrologi og kvalitetsikring. Alle presentasjonene, samt referatet ligger ute på nettsiden.

Som de fleste av dere vet, er læreboken „Akuttmedisinsk Triage“ ikke lenger på markedet. Denne har nå kommet som smartbok ( e-bok) og kan bestilles direkte fra Gyldendal akedamisk Forlag eller ved å følge linken: <http://www.smartbok.no/Faglitteratur/Sykepleie/Naturvitenskapelige-emner/Akuttmedisinsk-triage?source=tittel>

Her kan man gjøre enkeltkjøp med kredittkort. Dersom det er legevakter/akuttmottak som ønsker å kjøpe lisenser for flere ansatte kan Berit Aandal Gjendem i Gyldendal Akademisk kontaktes på mail: Berit.Gjendem@gyldendal.no

Faggruppen skal også se på muligheten for utvikling av e-læring og pretest for MTS og TTA

Ledelsen har jobbet med en opprensing av tekstinnholdet i statutter og medlems- og TTA kontraktene da vi oppdaget at mye av innholdet var utdatert. Vi har bla fått inn viktig informasjon om ny personvernlov ( sendt i egen mail). Det er ingen endring i pris hva gjelder medlemskontigent eller årlig lisens.

Ledelsen jobber kontinuerlig med utarbeiding av en ny nettside da vi ser at den eksisterende nettsiden er tungrodd, gammeldags og lite intuitiv. Vi er i dialog med flere webdesignfirmaer og vil holde dere oppdatert på utviklingen.

Dato for høstens kurs er satt til 13. og 14.september på Ullevål sykehus. Dere vil få informasjon om påmelding i august.

Vi planlegger i år som i fjor en instruktørsamling da vi ser stor nytteverdi av å samles i et felles forum. Dato og sted er ikke satt ennå, men det blir i november på Ullevål eller Aker sykehus.

Årets IRG møte holdes i oktober i Lisboa. NMTG er representert ved Tale, Stine og Germar. Germar ble for øvrig valgt som medlem av advisory group for TTA på fjorårets møte i Manchester og er en nøkkelperson for kontakten inn til Manchester Triage Group.

På forrige tlf.møte i TTA Advisory Group i april ble viktigheten av kvalitetssikring poengtert. Det er et krav fra MTG i England om at kvalitetssikring skal gjøres, og de ønsker tilbakemelding på kvalitetssikring fra de enkelte medlemslandene. På bakgrunn av dette har styret i NMTG nå besluttet at kvalitetssikring skal utføres 6 mnd etter oppstart av MTS/TTA og anbefaler et dette deretter gjøres èn gang pr.år. Gjennomføringen av kvalitetssikringen skal innrapporteres på eget skjema til NMTG som rapporterer videre til MTG i England. Se eget vedlegg. Gjennomgang av praktisk gjennomføring av kvalitetssikring vil være et stort tema på instruktørsamlingen i november. Vi anbefaler å samle opp alle spørsmål til da, og å utføre første/neste kvalitetssikring etter samlingen.

Vi ønsker dere en riktig god sommer!

Med vennlig hilsen

Tale Stensvold Brokstad, daglig leder

Stine Engebretsen, faglig leder

Germar Schneider, styreleder